Mir händ drü super Täg uf dem Salar und bi de Lagune gha. Am Ziistig Abig am halbi Elfi sind mir mit em Zug in Uyuni acho. Mir händ eigentli en Tag iplannt gha, zum e Tour zum Salar und zu de Laguna Verde sueche. Aber mir sind am Bahnhof scho überhüft worde mit Agebot. Mir  händ euis dänn en Spass druss gmacht und sind bi verschiedene Agenture vorbi gange. Und über händ mir verhandlet und verzellt, was bi de andere alles inbegriffe isch oder nid. Und da die einte no ihres Auto händ wölle fülle, händ mir dänn alles rächt bilig übercho, sogar mit de erste Nacht im Hotel. Mir händ euis dänn für die Tour entschiede wo kei Dütschi debi sind.